
תענית כט ע"א



טקסט הדף מנוקד



אַנְתְּ צְבֵית לְ[אַ]חְרוֹבֵי בֵּיתָא יְדָךְ אַשְׁלֵימְתְּ לֵיהּ


בְּתִשְׁעָה בְּאָב נִגְזַר עַל אֲבוֹתֵינוּ שֶׁלֹּא יִכָּנְסוּ לָאָרֶץ מְנָלַן דִּכְתִיב וַיְהִי בַּחֹדֶשׁ הָרִאשׁוֹן בַּשָּׁנָה הַשֵּׁנִית בְּאֶחָד לַחֹדֶשׁ הוּקַם הַמִּשְׁכָּן וְאָמַר מָר שָׁנָה רִאשׁוֹנָה עָשָׂה מֹשֶׁה אֶת הַמִּשְׁכָּן שְׁנִיָּה הֵקִים מֹשֶׁה אֶת הַמִּשְׁכָּן וְשָׁלַח מְרַגְּלִים וּכְתִיב וַיְהִי בַּשָּׁנָה הַשֵּׁנִית בַּחֹדֶשׁ הַשֵּׁנִי בְּעֶשְׂרִים בַּחֹדֶשׁ נַעֲלָה הֶעָנָן מֵעַל מִשְׁכָּן הָעֵדֻת


וּכְתִיב וַיִּסְעוּ מֵהַר ה' דֶּרֶךְ שְׁלֹשֶׁת יָמִים אָמַר רַבִּי חָמָא בַּר חֲנִינָא אוֹתוֹ הַיּוֹם סָרוּ מֵאַחֲרֵי ה' וּכְתִיב וְהָאסַפְסֻף אֲשֶׁר בְּקִרְבּוֹ הִתְאַוּוּ תַּאֲוָה וַיָּשֻׁבוּ וַיִּבְכּוּ גַּם בְּנֵי יִשְׂרָאֵל וְגוֹ' וּכְתִיב עַד חֹדֶשׁ יָמִים וְגוֹ' דְּהָווּ לְהוּ עֶשְׂרִין וְתַרְתֵּין בְּסִיוָן


וּכְתִיב וַתִּסָּגֵר מִרְיָם שִׁבְעַת יָמִים דְּהָווּ לְהוּ עֶשְׂרִין וְתִשְׁעָה בְּסִיוָן וּכְתִיב שְׁלַח לְךָ אֲנָשִׁים


וְתַנְיָא בְּעֶשְׂרִים וְתִשְׁעָה בְּסִיוָן שָׁלַח מֹשֶׁה מְרַגְּלִים וּכְתִיב וַיָּשֻׁבוּ מִתּוּר הָאָרֶץ מִקֵּץ אַרְבָּעִים יוֹם הָנֵי אַרְבָּעִים יוֹם נְכֵי חַד הָווּ


אָמַר אַבָּיֵי תַּמּוּז דְּהַהִיא שַׁתָּא מַלּוֹיֵי מַלְּיוּהּ דִּכְתִיב קָרָא עָלַי מוֹעֵד לִשְׁבֹּר בַּחוּרָי


וּכְתִיב וַתִּשָּׂא כׇּל הָעֵדָה וַיִּתְּנוּ אֶת קוֹלָם וַיִּבְכּוּ הָעָם בַּלַּיְלָה הַהוּא אָמַר רַבָּה אָמַר רַבִּי יוֹחָנָן אוֹתוֹ הַיּוֹם (ערב) [לֵיל] תִּשְׁעָה בְּאָב הָיָה אָמַר לָהֶם הַקָּדוֹשׁ בָּרוּךְ הוּא אַתֶּם בְּכִיתֶם בְּכִיָּה שֶׁל חִנָּם וַאֲנִי קוֹבֵעַ לָכֶם בְּכִיָּה לְדוֹרוֹת


חָרַב הַבַּיִת בָּרִאשׁוֹנָה דִּכְתִיב וּבַחֹדֶשׁ הַחֲמִישִׁי בְּשִׁבְעָה לַחֹדֶשׁ הִיא שְׁנַת תְּשַׁע עֶשְׂרֵה שָׁנָה לַמֶּלֶךְ נְבוּכַדְנֶאצַּר מֶלֶךְ בָּבֶל בָּא נְבוּזַרְאֲדָן רַב טַבָּחִים עֶבֶד מֶלֶךְ בָּבֶל יְרוּשָׁלִָם וַיִּשְׂרֹף אֶת בֵּית ה' וְגוֹ' וּכְתִיב וּבַחֹדֶשׁ הַחֲמִישִׁי בֶּעָשׂוֹר לַחֹדֶשׁ הִיא שְׁנַת תְּשַׁע עֶשְׂרֵה שָׁנָה לַמֶּלֶךְ נְבוּכַדְנֶאצַּר מֶלֶךְ בָּבֶל בָּא נְבוּזַרְאֲדָן רַב טַבָּחִים עָמַד לִפְנֵי מֶלֶךְ בָּבֶל בִּירוּשָׁלִָם וְגוֹ'


וְתַנְיָא אִי אֶפְשָׁר לוֹמַר בְּשִׁבְעָה שֶׁהֲרֵי כְּבָר נֶאֱמַר בֶּעָשׂוֹר וְאִי אֶפְשָׁר לוֹמַר בֶּעָשׂוֹר שֶׁהֲרֵי כְּבָר נֶאֱמַר בְּשִׁבְעָה הָא כֵּיצַד בְּשִׁבְעָה נִכְנְסוּ נׇכְרִים לַהֵיכָל וְאָכְלוּ וְקִלְקְלוּ בּוֹ שְׁבִיעִי שְׁמִינִי


וּתְשִׁיעִי סָמוּךְ לַחֲשֵׁיכָה הֵצִיתוּ בּוֹ אֶת הָאוּר וְהָיָה דּוֹלֵק וְהוֹלֵךְ כׇּל הַיּוֹם כּוּלּוֹ שֶׁנֶּאֱמַר אוֹי לָנוּ כִּי פָנָה הַיּוֹם כִּי יִנָּטוּ צִלְלֵי עָרֶב וְהַיְינוּ דְּאָמַר רַבִּי יוֹחָנָן אִלְמָלֵי הָיִיתִי בְּאוֹתוֹ הַדּוֹר לֹא קְבַעְתִּיו אֶלָּא בָּעֲשִׂירִי מִפְּנֵי שֶׁרוּבּוֹ שֶׁל הֵיכָל בּוֹ נִשְׂרַף וְרַבָּנַן אַתְחַלְתָּא דְפוּרְעָנוּתָא עֲדִיפָא


וּבַשְּׁנִיָּה מְנָלַן דְּתַנְיָא מְגַלְגְּלִין זְכוּת לְיוֹם זַכַּאי וְחוֹבָה לְיוֹם חַיָּיב


אָמְרוּ כְּשֶׁחָרַב בֵּית הַמִּקְדָּשׁ בָּרִאשׁוֹנָה אוֹתוֹ הַיּוֹם (ערב) תִּשְׁעָה בְּאָב הָיָה וּמוֹצָאֵי שַׁבָּת הָיָה וּמוֹצָאֵי שְׁבִיעִית הָיְתָה וּמִשְׁמַרְתָּהּ שֶׁל יְהוֹיָרִיב הָיְתָה וְהַלְּוִיִּם הָיוּ אוֹמְרִים שִׁירָה וְעוֹמְדִין עַל דּוּכָנָם וּמָה שִׁירָה הָיוּ אוֹמְרִים וַיָּשֶׁב עֲלֵיהֶם אֶת אוֹנָם וּבְרָעָתָם יַצְמִיתֵם וְלֹא הִסְפִּיקוּ לוֹמַר יַצְמִיתֵם ה' אֱלֹהֵינוּ עַד שֶׁבָּאוּ נׇכְרִים וּכְבָשׁוּם וְכֵן בַּשְּׁנִיָּה


נִלְכְּדָה בֵּיתֵּר גְּמָרָא


נֶחֶרְשָׁה הָעִיר תַּנְיָא (כשחרב) [כְּשֶׁחָרַשׁ] טוֹרָנוּסְרוּפוּס הָרָשָׁע אֶת הַהֵיכָל נִגְזְרָה גְּזֵרָה עַל רַבָּן גַּמְלִיאֵל לַהֲרִיגָה בָּא אוֹתוֹ הֶגְמוֹן וְעָמַד בְּבֵית הַמִּדְרָשׁ וְאָמַר בַּעַל הַחוֹטֶם מִתְבַּקֵּשׁ בַּעַל הַחוֹטֶם מִתְבַּקֵּשׁ שְׁמַע רַבָּן גַּמְלִיאֵל אֲזַל טְשָׁא מִינַּיְיהוּ


אֲזַל לְגַבֵּיהּ בְּצִנְעָא אֲמַר לֵיהּ אִי מַצֵּילְנָא לָךְ מַיְיתֵית לִי לְעָלְמָא דְּאָתֵי אֲמַר לֵיהּ הֵן אָמַר לֵיהּ אִשְׁתְּבַע לִי אִשְׁתְּבַע לֵיהּ סְלֵיק לְאִיגָּרָא נָפֵיל וּמִית וּגְמִירִי דְּכִי גָּזְרִי גְּזֵירְתָּא וּמִית חַד מִינַּיְיהוּ מְבַטְּלִי לִגְזֵרְתַּיְיהוּ יָצְתָה בַּת קוֹל וְאָמְרָה אוֹתוֹ הֶגְמוֹן מְזֻומָּן לְחַיֵּי הָעוֹלָם הַבָּא


תָּנוּ רַבָּנַן מִשֶּׁחָרַב הַבַּיִת בָּרִאשׁוֹנָה נִתְקַבְּצוּ כִּיתּוֹת כִּיתּוֹת שֶׁל פִּרְחֵי כְּהוּנָּה וּמַפְתְּחוֹת הַהֵיכָל בְּיָדָן וְעָלוּ לְגַג הַהֵיכָל וְאָמְרוּ לְפָנָיו רִבּוֹנוֹ שֶׁל עוֹלָם הוֹאִיל וְלֹא זָכִינוּ לִהְיוֹת גִּזְבָּרִין נֶאֱמָנִים יִהְיוּ מַפְתְּחוֹת מְסוּרוֹת לָךְ וּזְרָקוּם כְּלַפֵּי מַעְלָה וְיָצְתָה כְּעֵין פִּיסַּת יָד וְקִיבְּלָתַן מֵהֶם וְהֵם קָפְצוּ וְנָפְלוּ לְתוֹךְ הָאוּר


וַעֲלֵיהֶן קוֹנֵן יְשַׁעְיָהוּ הַנָּבִיא מַשָּׂא גֵּיא חִזָּיוֹן מַה לָּךְ אֵפוֹא כִּי עָלִית כֻּלָּךְ לַגַּגּוֹת תְּשֻׁאוֹת מְלֵאָה עִיר הוֹמִיָּה קִרְיָה עַלִּיזָה חֲלָלַיִךְ לֹא חַלְלֵי חֶרֶב וְלֹא מֵתֵי מִלְחָמָה אַף בְּהַקָּדוֹשׁ בָּרוּךְ הוּא נֶאֱמַר מְקַרְקַר קִר וְשׁוֹעַ אֶל הָהָר


מִשֶּׁנִּכְנַס אָב מְמַעֲטִין בְּשִׂמְחָה וְכוּ' אָמַר רַב יְהוּדָה בְּרֵיהּ דְּרַב שְׁמוּאֵל בַּר שִׁילַת מִשְּׁמֵיהּ דְּרַב כְּשֵׁם שֶׁמִּשֶּׁנִּכְנַס אָב מְמַעֲטִין בְּשִׂמְחָה כָּךְ מִשֶּׁנִּכְנַס אֲדָר מַרְבִּין בְּשִׂמְחָה




רש"י



 אנת צבית לאחרובי ביתיה וידך אשלימת ליה. הצלם אומר לחבירו אתה רצית להחריב ביתו של מקום שהטית ישראל אחריך ואני עשיתי בך נקמה ושילמתי לך ידי ל''א אנת צבית לאחרובי ביתא וידך [אושלית] לי לשון שאילת [כלים] כלומר ועלה בידי: ואמר רבי חמא בר חנינא אותו היום וכו'. מהר לשון מהר עכשיו כשתטול י''ט ימים מחדש אייר קודם עליית הענן פשו להו י' והנהו י' היו בין דרך שלשת ימים וז' דהסגרת מרים וחדש של כ''ט ימים שאכלו בשר הוה ל''ט והשתא אשתכח דמשה שלח מרגלים בכ''ט דסיון: הני ארבעים נכי חד. ב' מסיון וכ''ט מתמוז הוה ל''א וח' מאב הוה ל''ט: וחובה על ידי חייב. היינו תשעה באב דרגילין להיות בו רעות: ה''ג מגלגלין זכות על ידי זכאי: מוצאי שבת. יום ראשון: מוצאי שביעית. שמינית: דוכן. מקום עשוי כעין איצטבא ועליו לוים עומדין לשורר: וישב עליהם את אונם וברעתם יצמיתם יצמיתם ה' אלהינו. במזמור אל נקמות ה' והוא שיר של יום רביעי והאי דאמרי ליה ביום ראשון אילייא בעלמא הוה דנפל בפומייהו כדאמרינן בערכין (דף יב.) פי' אילייא קינה שכן תרגום יונתן בן עוזיאל שא קינה (יחזקאל כח) טול אילייא וכמו אלי כבתולה חגורת שק על בעל נעוריה (יואל א) שפירושו קונני ובכי: נחרשה העיר. כדכתיב (מיכה ג) ציון שדה תחרש שנחרשה כולה ונעשית כשדה חרושה: בעל החוטם. בעל קומה וצורה ל''א גדול הדור: מתבקש. ליהרג ברמז אמר ליה שלא יכירו בו אנשי המלך: טשא. נחבא כמו טשו במערתא (שבת דף לג:): אזל. האדון אצל רבן גמליאל בצנעא: ומית חד מינייהו. מן היועצין וכסבורין שאירע להן על שהרעו לגזור: גיא חזיון. ירושלים שהכל מסתכלין שם: מקרקר. לשון יללה: קיר ושוע. מקונן וזועק לשון הנה קול שועת בת עמי (ירמיהו ח) קיר כמו קירי דבשחיטת חולין (דף קלט:) אל ההר. בשביל הר ציון ששמם: משנכנס אדר. ימי נסים היו לישראל פורים ופסח: 

תוספות



 דכתיב עד חדש ימים הוו להו כ''ב בסיון. פי' חשוב מעשרים ימים של ר''ח אייר עד סופו תמצא ט' ימים נמצא בכ' בסיון כ''ט ועד חדש ימים הוי שלשים ימים אם כן לפי זה תמצא מעשרים ושנים לחדש השני דזה אייר חדש שלם עד כ''ב דסיון וג' ימים שנסעו מהר ה' הרי ל''ג דל מינייהו ב' ימים דבעשרים בחדש נעלה הענן ואייתר להו שני ימים פשו כ''ג דל יומא מן שלשה שהאחד מן הג' ימים היה בכלל החדש שאייר חסר פש להו כ''ב.: אמר אביי תמוז דההיא שתא מלויי מליוה. ועשו אותו משלשים ימים כדי שיכלו המ' ימים בתשעה באב שלשים יום דתמוז ואחד דסיון דבכ''ט שלח המרגלים ותשעה באב הרי ארבעים ימים וביום תשעה באב שבו המרגלים מתור הארץ: וישב עליהם את אונס וברעתם יצמיתם ולא הספיקו לומר יצמיתם ה' אלהינו עד שבאו האויבים וכו'. פי' באותו פסוק יש ב' פעמים יצמיתם ולא הספיקו לומר השני עד שבאו וכבשום ואומר ר''י אע''ג דאין אותו פסוק כלל במזמור שיר של מוצ''ש אירע להם כך שאמרו אותו פסוק ובירושל' מפרש אילייא נקט פירוש אילייא הוי כמו אלי כבתולה דהוי לשון קינה כמו שקורין העולם ריאוני''א בלע''ז: 

רבינו חננאל

וכבר אמרנו בי"ז בטל התמיד וה' דברים אירעו את אבותינו בט' באב נגזר על אבותינו שלא יכנסו לארץ מנא לן. דתניא בכ"ט בסיון שלח המרגלים הנה שני ימים הנותרים מסיון ול' יום של תמוז שאותה שנה תמוז מלא היה. כדכתיב קרא עלי מועד לשבור בחורי הרי ל"ב וח' ימים באב הרי מ' יום שלמים. נמצאו שהגיעו ט' באב.



אמר רבא אותו היום ט' באב היה והיו ישראל יושבים ובוכים. אמר הקב"ה אתם בכיתם בכיה של חנם אני אקבע לכם בכיה לדורות.



חרב הבית בראשונה שנאמר בחדש החמישי בעשור לחדש בא נבוזראדן וגו' וכתיב קרא אחרי' וישרוף את בית ה' ואת בית המלך וכתיב קרא אחרינא בחדש החמישי בשבעה לחדש היא שנת תשע עשרה בא נבוזראדן רב טבחים עבד מלך בבל וישרוף את בית ה' ואת בית המלך.



אי אפשר לומר בשבעה שכבר נאמר בעשרה ואי אפשר לומר בעשרה שכבר נאמר וכו' ואכלו ושתו וקרקרו עד ט' בו בערב (באב) הציתו סמוך לחשכה והיה דולק והולך כל היום שנא' אוי לנו כי פנה היום כי ינטו צללי ערב.



א"ר יוחנן אלמלא הייתי באותו הדור לא קבעתיו אלא בעשירי מפני שרובו של היכל בעשירי נשרף. ותנא דידן תחלת פורענותא עדיפא. ובשניה דתניא ר' יוסי אומר מגלגלין זכות ליום זכאי וחובה ליום חייב.



כשחרב הבית בראשונה ט' באב היה ומ"ש ומוצאי שביעית היתה ומשמרת יהויריב היתה כו'.



נלכדה ביתר ונחרשה העיר גמרא.





רבינו גרשום

דרך שלשת ימים הרי כ"ב דיום עשרים עצמו דאייר הוא מחשבון הג' ימים וכתיב עד חדש ימים דהיינו (כ"מ) [כט] ימים וחשוב ז' דאייר לפי שהוא חסר וכ"ב דסיון הרי החדש ימים ועדין נשתיירו ח' דסיון לפי שהוא מלא וכתיב ותסגר מרים שבעת ימים הרי כ"ט דסיון ובאותו יום עצמו שלח מרגלים וכתיב וישובו מקץ ארבעים יום חשוב ב' דסיון וכ"ט דתמוז הרי ל"א וח' דאב דאמרת דבערב ט"ב חזרו א"כ לא הוו בדרך אלא מ' נכי חדא וקרא אמר ארבעים:



תמוז מליוה ואיכא ל' דתמוז נמצא בערב ט"ב מ' מלאים ולמחר קבעי לט"ב. קרא עלי מועד שקבעו תמוז של שלשים. וחובה ע"י חייב לפי שבט"ב היה כבר חייב ששרף בו בראשונה. כשהרס משמע נחרש:



בעל החוטם כלומר עין שבהם חשוב שבהם. דבטלי קצרי. לכבס וללבוש מאי כבוד שבת איכא במאי דלבוש בחמישי אלא לאו להניח וללבוש בשבת דהיינו כבוד שבת טעמא דבחמישי לפי שהוא קרוב לשבת אבל שאר יומי אפילו להניח וקשיא לרב הונא:





ריטב"א

גמרא כשם שאחר שנכנס אב אמר רב פפא הילכך בר ישראל וכו׳‎ עד דברי מזליה ואע״פ שאין מזל לישראל ה״מ בשאר ימים אבל בשני חדשים אלו יש מזל שכן נגזר עלינו מן השמים ואפשר עוד דמזל לאו דוקא אלא על הגזרה קרי מזל בלשון בני אדם.





תוספות רי"ד

ותנאי בכ"ט בסיון שלח משה מרגלים מכאן מוכח שביום ז' להסגר מרים קודם שנסעו מחצרות שלח משה מרגלים ולמחרת נסעו הם מחצרות ובאו למדבר פאן שאין לומר שביום ז' להסגרה נסעו שהרי כתיב והעם לא נסע עד האסף מרים ומצורע מוסגר כל יום ז' אסור ליכנס במחנה:





סליק חדושי תעניות שבח לאל נורא תהלות









מהרש"א - חידושי הלכות

גמרא בחדש השני בעשרים לחדש כו' כצ"ל:


בפרש"י בד"ה אנת צבית כו' ל"א אנת צבי כו' וידך אושלית לי לשון שאילת כלים כלומר כו' עכ"ל וכ"ה הגירסא בילקוט:


בד"ה הני ארבעים נכי חד כו' ובד"ה מוצאי שביעית שמינית הס"ד כצ"ל:


תוס' בד"ה דכתיב עד חדש כו' של ר"ח אייר כו' תמצא ט' ימים כי' ועד חדש ימים הוי שלשים יום כו' עכ"ל דברי רש"י מכוונים שהוא חושב י' מאייר ועד חדש ימים הוא חדש של כ"ט ימים הרי בין הכל ל"ב ימים מר"ח אייר עד כ"ב סיון הם הג' ימים שסרו כו' אבל דברי התוס' לא ידענא להולמם שהרי לא תמצא מט' ימים דאייר ומכ"ב ימים דסיון בין הכל אינן רק ל"א יום ואתה צריך לל"ג יום דהיינו חדש ימים שהוא ל' יום וג' ימים שסרו כו' ודו"ק היטב:





מהרש"א - חידושי אגדות

ויהי  בחדש הראשון וגו'. מייתי כל הני קראי דמעיקרא לא מייתי אלא שלא נשתלחו מרגלים אלא עד שנה שניה שהרי בראשונה נעשה המשכן אחר מעשה העגל ולא הוקם עד תחלת שנה שניה ושוב מייתי מקראי דע"כ לפי ענינו לא נשתלחו מרגלים אלא עד כ"ט בסיון ולא מקודם לו בשנה שנייה וכלו מ' יום בט"ב: 


ויסעו  מהר ה' וגו' היום סרו מאחרי ה' וגו'. מפורש פ' כל כתבי: 


אמר  אביי תמוז דההוא שתא מלוי כו'. פירשו בתוס' עשו אותו מלא מל' יום כדי שיכלו מ' יום בט' באב ל' דתמוז ואחד דסיון דבכ"ט שלח המרגלים וט' באב כו' ע"ש לכאורה דבריהם אינן מובנים דחשיב אחד דסיון והרי סיון ודאי מלא וה"ל ב' מסיון יום כ"ט ויום ל' ויש ליישב דיום כ"ט מסיון לא חשיב ליה כיון שאין לילו עמו גם שהוא בכלל ז' של הסגרת מרים אך קשה לדבריהם דא"כ כלו המ' יום בט' באב עצמו כמ"ש בהדיא ובט"ב שבו המרגלים כו' וכן משמע דלילה שלאחריו היה ט"ב שבכו בו ונקבע בו בכיה לדורות ופרש"י לכאורה בזה יותר מכוון דחשב ב' מסיון ול' מתמוז דמלוי מליוה וח' דאב הרי בערב ט"ב שבו המרגלים דבלילה שלאחריו בט"ב בכו ויום כ"ט דסיון גם שאין לילו עמו חשיב ליה דלא כתיב הכא אלא מקץ מ' יום ולא אמרו מ' יום ולילו עמו אלא גבי מ' יום בשנה ראשונה שהיה משה בהר דהתם כתיב ארבעים יום וארבעים לילה וצ"ל לדברי התוס' דבערב ט"ב לאו היינו בח' באב אלא בט' באב בערב שבו כדאמר לקמן לגבי ט"ב בחורבן סמוך לחשיכה הציתו ומצינו קרוב ללשון זה בקרא גבי יוה"כ בתשעה לחדש בערב וגו' בליל י' שלאחריו בכו ונקבע בו בכיה לדורות דרובו נשרף בי' כדלקמן ודו"ק: 


אתם  בכיתם בכייה של חנם ואני כו'. יש ליישב בכאן בשינוי סיפור מעשה מרגלים שבפרשת דברים מסיפורו בפרשת שלח דשם כתיב שאמרו המרגלים אפס כי עז העם וגו' ותשא כל העדה וילונו וגו' ובפ' דברים כתיב ויאמרו טובה הארץ וגו' ולא אביתם לעלות ותמרו וגו' ולא נתן טעם למה ועוד דבפ' שלח כתיב וילכו ויבאו אל משה וגו' דמשמע שהיה כל זה לפני אהל מועד ובפ' דברים כתיב ותרגנו באהליכם וע"ק שאמר כאן ותאמרו בשנאת ה' אותנו וגו' ולא הוזכר כן בפ' שלח וע"ק שאמר בפ' דברים ותקרבון אלי כולכם וגו' כיון שזה היה בשנת מ' שכבר מתו כל דור המדבר ואלו היו בניהם פחות מבן כ' שזכו ליכנס לא"י מה הוכיחן בכך ויש ליישב בכל זה לפי שהאבות היו מביאין שגם בניהם באהליהם היו מתלוננים כמ"ש במדרש ותרגנו באהליכם מלמד שהיו יושבין במשכניהם ומחבקין את בניהם ואומרים להם אוי לכם למחר יהיו צולבים מכם וכו' וז"ש שאם לא יזכו בניהם יהיו להם כ"כ עונש ובכיה לדורות אם לא ייטבו מעשיהם ועמהם ידבר משה כאן בפרשת דברים ומוכיחן שגם אתם תקרבון אלי בעצת אביכם וזה שזכר כאן שהבנים המרו ומתלוננים בלי טעם קודם ששמעו ממרגלים עם גדול ורם ממנו וגו' וז"ש משה להם כי אמרתם בשנאת ה' וגו' וזה אינו כמ"ש טובה הארץ וגו' אבל הוא אוהב אתכם ואתם שונאים אותו כמ"ש משל אומרים מה דבלבך על רחמך מה דבליביה עלך כפרש"י בחומש וזאת שנאת חנם שהיה להם לבנים לגבי הש"י במעשה המרגלים הביא להם בכיה לדורות בבית שני שהיה להם שנאת חנם כמ"ש פ"ק דיומא וז"ש בכאן אתם בכיתם בכיה של חנם כו' דהיינו שנאת חנם למקום ב"ה עוד מפורש בזה במסכת סוטה פרק א"נ ע"ש ומייתי ליה מקרא קרא עלי מועד לשבור בחורי ר"ל כי כל חדש מלא יש בו מועד וחדש תמוז שאין בו מועד והוא חסר קרא עלי במעשה מרגלים להיות מלא כאלו יש בו מועד שיהא הוא משלים למ' יום לשבור בחורי שלא היו בני כ' אז שיקבלו עונשם לדורות באותו יום כדלקמן שמגלגלים חובה ליום חייב: 


בז'  נכנסו עכו"ם להיכל כו' ובט' סמוך לחשכה הציתו כו' ההוא קרא דבעשור לחדש וגו' וישרוף וגו' מתפרש כפשטיה דרובו של היכל נשרף בי' וההוא קרא דבז' בחדש לא קאי וישרוף איום ז' לחדש אלא דהכי מתפרש דבז' לחדש בא נבוזראדן להיכל וקלקל בו עד יום י' ואז וישרוף וגו' ומייתי ליה מקרא אוי נא לנו כי פנה היום הוא התחלת השרפה בערב יום ט' כי ינטו צללי ערב של יום י' שהיה הולך ודולק בו כל היום כולו עד כי בו ינטו צללי ערב: 


לא  קבעתי אלא בי' מפני שרובו כו'. יש לדקדק בזה דהא איהו גופה קאמר לעיל דמיום ביאת מרגלים בט"ב נקבע בו ביום בכיה לדורות ולשיטת התוס' ניחא דביאת מרגלים היה ביום ט' בערב ואח"כ בליל י' היתה בכיה שנקבע אז בכיה לדורות ודו"ק: 


מגלגלין  זכות ליום זכאי כו'. כל המאמר מפורש בפ' אין נערכין: 


ערב  ט' באב היה כו'. גם בכאן אין נראה לפרש שבערב ט' באב ממש ביום ח' דהא ביום ט' באב הציתו בו האור ואי התחלת כניסת העובדי כוכבים להיכל קאמר הל"ל בח' בו אלא ערב ט' באב היינו ביום ט' גופיה בערב שהציתו בו האור: 


נגזרה  גזרה על ר"ג כו' שהוא היה באותו דור וע"כ קראו בעל החוטם לפי שישראל הם עם אחד דמיון גוף כשמכאיב לאבר אחד מרגיש כל הגוף מיהו האברים אינן שוין במעלתן שיש מהן שחיותו של אדם תולה בהן ולזה דימה את ר"ג שהיה ראש ונשיא שכולן תלוין בו לאבר החוטם שהוא למעלה בראש וחיות אדם תלוי בו כמ"ש פרק יוה"כ מדכתיב ויפח באפיו נשמת וגו': 


ומפתחות  ההיכל בידן ועלו כו'. כבר אמרו במדרש בשערי היכל שלא שלטו בהן האויבים כמ"ש טבעו בארץ שעריה ולזה אמרו שראו אלו פרחי כהונה שמפתחות שלהן ג"כ לא יהיו נמסרין ביד אויבים והיו מוסרין המפתחות לקונם כמ"ש ביהמ"ק קנין א' שנאמר הר זה קנתה ימינך ר"ל גם כשהוא בחורבנו כמו הר הוא קנינו של הקב"ה כדמסיים בהאי קרא ושוע אל ההר דהיינו כשהוא בחורבנו כדאמרינן במסכת פסחים לא כאברהם שקראו הר כו' אלא כיעקב שקראו בית כמפורש שם ומייתי ליה מקרא מה לך איפה כי עלית כלך לגגות משום מסירות מפתחות לשמים שהיית יכול לעשות כן למטה אבל משום צערא עלית לגגות ליפול משם לארץ חלליך לא חללי חרב אלא חללי נפילה:





רש"ש

גמרא תניא כשחרב טורנסרופוס כו'. עי' בגליון גי' הטור שחרש טורנוסרו'. וכ"ה במדרש איכה בפסוק ממרום שלח אש:



רש"י ד"ה אר"ח. וחדש של כ"ט ימים שאכלו בשר. עי' גבו"א. ונ"ל עוד ראיה מגמרא בכורות (מט) דמוכח להדיא דחדש היינו שלשים יום ע"ש ובפרש"י:





הגהות יעב"ץ

דס"ל עשרין ותרתין בסיון. נ"ב בסדר עולם משמע שהג׳ ימים מובלעים בתוך חודש ימים שאכלו הבשר והסגר מרים נשלם בשבעה ועשרים ובכ"ח נסעו למדבר פארן ובכ"ט שלח מרגלים:


שם נגזרה גזירה על ר״ג. נ״ב הוא ר"ג הזקן נכדו של הלל וזקינו של ר"ג דיבנה:


רש"י ד"ה ואמר ר"ח כו׳ והנהו י׳ כו׳. נ"ב לא אותן עשרה ימים דאייר קאמר. אלא דרך קצרה נקיט. וקחשיב יו"ד ימים מכלל ג׳ שהיו מתחילין מעשרים באייר ומשבעה ימים דהסגר שהיו בסוף סיון הרי כאן עשרה ושדי בינייהו כ"ט יום דאכילת בשר שהתחילו כ״ב אייר אחר שנסעו ג׳ ימים נמצאו ל"ט יום בכללן. שכלו בכ"ט סיון:





בן יהוידע

תְּרֵי הֲווּ, וְנָפַל חַד עַל חַבְרֵיהּ וְקַטְעֵיהּ לְיָדֵיהּ, וְאַשְׁכְּחוּ דִּכְתִיב עִילוּיֵהּ: אַנְתְּ צָבִית לְאַחְרוּבֵי בֵּיתָא, וְיָדָךְ אַשְׁלֵימַת לֵיהּ. נראה כתיבה שמצאו כתוב על הסמל היתה על ידי כוחות הסטרא אחרא להודיע לישראל שכוחות הסטרא אחרא נלחמו הם בהם על דרך מה שאמר הכתוב (ישעיהו יט, ב) וְסִכְסַכְתִּי מִצְרַיִם בְּמִצְרַיִם, ומחמת כן היה לישראל הצלה פורתא מן הכליה.
ומה שנעשית הנקמה בסמל בקטיעת ידו ולא באבר אחר, נראה לי בס"ד על פי הסוד של תפילת מוסף שאומרים וְאֵין אֲנַחְנוּ יְכוֹלִים לַעֲלוֹת וְלֵרָאוֹת וּלְהִשְׁתַּחֲוֹת לְפָנֶיךָ בְּבֵית בְּחִירָתָךְ בִּנְוֵה הֲדָרָךְ בַּבַּיִת הַגָּדוֹל וְהַקָּדוֹשׁ שֶׁנִּקְרָא שִׁמְךָ עָלָיו מִפְּנֵי הַיָּד שֶׁנִּשְׁתַּלְּחָה בְּמִקְדָּשָׁךְ, וכתוב בכונות שבסידורים שצריך לכוין בתיבת הַיָּד שהוא החלון זהרא דסטרא אחרא שבו צורת יד ובעת החרבן שלט על בית המקדש להחריבו ושלח בו יד וזהו מִפְּנֵי הַיָּד שֶׁנִּשְׁתַּלְּחָה בְּמִקְדָּשָׁךְ, וכנזכר בזוהר הקדוש עיין שם.
ולפי זה מובן הטעם מה שמצאו כתוב שאמר הסמל לחבירו אתה רצית להחריב ביתו של מקום שהטעית את ישראל אחריך אני עשיתי בך נקמה זו ביד שנקטעה מפני כי אחרי זה החרבן של בית המקדש שגרם הפסל יהיה על ידי שליטת החלון שבו צורת יד דעל כן אומרים מִפְּנֵי הַיָּד שֶׁנִּשְׁתַּלְּחָה בְּמִקְדָּשָׁךְ.
והנה על ענין זה שנעשה בסמל שהיה עומד בהיכל ונקטעה ידו נראה לי בס"ד רמז הכתוב (משלי ל, כח) שְׂמָמִית בְּיָדַיִם תְּתַפֵּשׂ וְהִיא בְּהֵיכְלֵי מֶלֶךְ, והיינו שְׂמָמִית קאי על הסמל וקרי ליה שֶׁמֵּמִית שם ממית, בְּיָדַיִם תתפש שתתקטע ידו וְהִיא בעונותינו הרבים בְּהֵיכְלֵי מֶלֶךְ היכל מלכו של עולם שהוא היכל בית המקדש.
ועוד נראה לי הטעם שנקטעה ידו של הסמל, בזכות דוד המלך ע"ה שמספר שמו י"ד [14] שבזכותו יהיה פליטה בכותל המערבי ולזה אמר לקמן יצאה כעין פסת יד וכו'.



בָּא אוֹתוֹ הֶגְמוֹן לְבֵית הַמִּדְרָשׁ וְאָמַר: 'בַּעַל הַחֹטֶם מִתְבַּקֵּשׁ' , 'בַּעַל הַחֹטֶם מִתְבַּקֵשׁ'. הא דקראו לרבן גמליאל בעל החוטם, רמז להם אף על פי שהגזרה נגזרה עתה על רבן גמליאל בלבד אין זו צרת יחיד אלא ודאי אחריו יכנסו להריגה עוד כמה וכמה מן חכמי ישראל ורבן גמליאל בשביל שהוא הגדול נכנס תחלה כדרך החוטם שנכנס או יוצא תחלה קודם שאר הגוף מפני שהוא בולט ויוצא מן הגוף.
או יובן קראו בעל החוטם שבו יהיה ניכר צורת הגוף יותר וכן בנשיא ניכר כבודן של ישראל.
או יובן כי בחוטם תלוי חיות האדם כמו שאמרו ביומא (יומא פה.) לענין פקוח נפש אפילו אבא שאול מודה דעיקר חיותא באפיה הוא דכתיב (בראשית ז, כב) כֹּל אֲשֶׁר נִשְׁמַת רוּחַ חַיִּים בְּאַפָּיו, לכן הנשיא שהוא גדול הדור שחיות ישראל תלוי בו קראו בשם חוטם.
או יובן קראו בעל החוטם דמזון האדם בעולם הזה באכילה שבפה ומזון האדם בגן עדן הוא בריח שבחוטם ורמז להם כי עתה בא קיצו שיפטר מן עולם הזה ויהיה ניזון בגן עדן בחוטם.
ולפי פירוש רש"י שהוא רוצה לומר קצין בדורו לכך כפל דבריו לומר הוא קצין מצד כבוד עצמו וקצין מצד כבוד אבותיו. או בעל החוטם כחכמים בעלי תורה ובעל החוטם כצדיקים בעלי מצות.



אוֹתוֹ הֶגְמוֹן מְזֻמָּן לְחַיֵּי הָעוֹלָם הַבָּא. הדבר יפלא דלפי דברי רבינו האר"י ז"ל 'מְזֻמָּן לְחַיֵּי הָעוֹלָם הַבָּא' הוא גדול מ'בֶּן עוֹלָם הַבָּא' ובמה זכה אותו הגמון כל כך בפעם אחת בלי הדרגות?
ונראה לי בס"ד דאין הכי נמי יבא בגלגול ויעשה מצות ומעשים טובים שיהיה ראוי על ידם להיות מְזֻמָּן לְחַיֵּי הָעוֹלָם הַבָּא.
או יובן הכונה שיהיה נתלה ברבן גמליאל בעליה שיעלה עמו כספינה של אש שמושכת עמה ספינה פשוטה והולכת כמוה עמה ביחד ממש.



כָּךְ מִשֶּׁנִּכְנָס אֲדָר מַרְבִּים בְּשִׂמְחָה. נראה לי בס"ד מספר אֲדָר [205] יתר על מספר אָב [3] כמנין רב [202] לרמוז באב ממעטין ובאדר מרבין.
גם באב היה חמשת דברים של פרענות לכך ממעטין בשמחה הפך אתוון חמשה ובאדר נעשה נס בחמשה שגזר הריגה על אנשים ונשים ובנים ובנות הרי ארבע גזירות מיתה וגם שללם לבוז ועשה הקב"ה וניצולו כולם, לכן מרבין בשמחה שהיא אותיות חמשה ולכך תיקנו בברכה חמשה לשונות של גאולה.





גבורת ארי

וכתיב עד חודש ימים וגו' דהוה ליה עשרין ותרתין בסיון. פירש רש"י חודש כ"ט יום שאכלו בשר והתוס' פירשו דחודש הוא שלשים יום שאכלו ופירוש התוס' נראה לי עיקר דסתם חודש דקרא היינו חודש מלא של שלשים יום כדאמרינן בפרק ד' דיבמות (דף מ"ח) גבי ובכתה את אביה ואת אמה ירח ימים ירח שלשים. ובפרק קמא דנזיר (דף ה') גבי אבשלום נזיר עולם היה ומגלח אחד לשנים עשר חדשים דכתיב מקץ ימים ויליף ימים מבתי ערי חומה ופריך ואימא שלשים יום מהאי קרא דעד חודש ימים שמע מינה דהאי עד חודש ימים שלשים יום הוה והשתא כשנחשוב מעשרים באייר שנעלה הענן שלשה ושלשים יום דדרך שלשה ימים ושלשים יום דאכילת בשר בע"כ יום עשרים דאייר נחשב מקצתו לשלשה ימים דדרך וחנו בכ"ד ובו ביום ירד השליו נשאר לאייר שמונה ימים עם יום הירידה שהרי אייר חסר הוא נשלמו שלשים יום דחודש ימים שאכלו בשר בכ"ב בסיון כשתחשוב יום הירידה ראשון לחודש ימים שאכלו ופי' התוס' שלפנינו מגומגם ורש"י לפי שיטתו נמי פירש כן דיום כ' של אייר נחשב ראשון לשלשה ימים דדרך דהוה ליה עשרים ושנים ונשאר מאייר שבעה ימים עוד חוץ מיום החנייה וכ"ב מסיון כלו בו חודש של כ"ט וקשה לי מנלן הא דילמא יום החניה בכלל חודש ימים דקרא. ואם כן לפי זה שילוח מרגלים קדים יום אחד ולא תקשה הני ארבעים יום נכי חד הוה ואין צריך לומר תמוז דהאי שתא מליי מליוה שלא כסדר החדשים אבל למאי דפירשתי ניחא דלא סגי בלאו הכי ורש"י בפירוש החומש פירש דרך שלשה ימים מהלך שלשה ימים הלכו ביום אחד שהיה הקב"ה חפץ להכניסן לארץ מיד ותיפוק ליה דהא הכא מוכח להדיא שנסעו בשלשה ימים וכדפירש רש"י ולא חנו עד כ"ב בסיון ואפילו לפי שיטת רש"י דשמעתין בעל כרחך כך עלה החשבון:


והיינו דאמר רבי יוחנן אלמלא הייתי באותו הדור לא קבעתיו אלא בעשירי וכו'. קשה לי הא על כרחך הא דר' יוחנן דאמר קבעתיו בעשירי אחורבן בית שני קאי דעליו אנו מתענין דאילו חורבן בית ראשון מאי נפקא מינה מאי דהוה הוה וקרא מחורבן בית ראשון מיירי ואין לנו שום נפקא מינה משריפת בית ראשון לתענית שלנו על של שני אלא תענית שלנו בשריפת השני תלוי הכל ויש לומר דודאי רובו של בית שני בתשעה באב נשרף ועליו אנו מתענין מכל מקום נפקא מינה נמי לדידן בהא דאמר רבי יוחנן אלמלא הייתי באותו דור של חורבן ראשון קבעתיו בעשירי מפני שרובו של אותו היכל נשרף והא דאמר בפרק קמא דר"ה (דף י"ח) דבשאר צומות אם אין שמד ואין שלום רצו מתענין רצו אין מתענין חוץ מתשעה באב דלעולם מתענין משום דהוכפלוצרות והיינו חורבן הבית שנחרב פעמים בו כמה שכתבתי לעיל ולר"י דלא אזיל בתר אתחלתא דפורעניות אלא בתר רובו נמצא דלא הוכפלו בט"ב דעיקר פורעניות של חורבן ראשון בעשירי היה ולדידי' תשעה באב שאנו מתענין על חורבן בית שני נמי ברצון תליא כשאר צומות דהא בו נמי לא הוכפלו:


עוד יש לומר דבחורבן בית שני נמי רובו של היכל נשרף בעשירי והא דאר"י קבעתיו בעשירי אחורבן שני קאי ומכל מקום אי הרוב היה נשרף נמי בט' היינו חייבים להתענות בט' מפני חורבן ראשון אף על גב דאין בית השני נשרף רובו בט' אפילו הכי לאחר חורבן בית שני חזרו צרות של חורבן בית ראשון למקומן להתענות עליהם אף על גב דבזמן בית שני היו לששון ולשמחה כדאמר בפרק קמא דר"ה (ד' י"ח) אפילו הכי בחורבן בית שני חזרו למילתא קמייתא להתענות על צרות ראשונו' מידי דהוי אצום גדליה בג' בתשרי אף על גב דלא אירע שום תקלה בו ביום בשני בחורבן מכל מקום אחר חורבן שני חזר למילתא קמייתא להחענות בו מחמת צרות חורבן הראשון והוא הדין נמי אי רובא של היכל א' היה נשרף בט' ולא כמו של שני שרובו בי' לר"י דאזיל בתר רובא ראוי להתענות מחמת הא' בט' ומחמת הב' בי' מיהו להתענות שני ימים רצופים אי אפשר מפני הסכנה דהא אפילו יוה"כ דחמור דבכרת אין מתענין בו אלא יום א' ולא חייש לספיקא דירחא מפני הסכנה כדמוכח בפרק קמא דר"ה (דף כ' וכיון דבעל כרחך צריך לבטל אחד מב' צומות הללו מבטלין של יו"ד אפילו לר"י דאזיל בתר רובא היה מודה דמתענין בט' ומבטלין של י' דאי אזלת בתר רובא של ב' להתענות בי' אתה עוקר ומבטל של חורבן א' שראוי להיות בט' לגמרי ובע"כ היינו מתענין בט' ועולה גם לשני קצת משום דאתחלתא דפורענות של שני בט' היה ובהא דלראשון הוי ר"י מודה דבתר אתחלתא סגי לשני ועוד הא תשעה באב קודם לעשירי משום הכי מקדימין להתענות בט' דקדים וממילא תענית של יו"ד בטל מפני הסכנה:


מ"מ תירוץ א' נראה לי עיקר דרובו של ב' בתשעה באב נשרף לא כשל א' דאי שניהן רובן נשרף בי' לר"י דאזיל בתר רובא אם כן לעיל דאמר אביי תמוז דהאי שתא מלויי מליוה ונפקא ליה מקרא עלי מועד לשבור בחורי לר"י אינו צריך למלאות ואפילו הכי איקלע יום השבר שהוא עשירי באב ביום הבכיית חנם והא בפרק ז' דפסחים (ד' ע"ז) נפקא ליה דשעירי ר"ח באין בטומאה משום דר"ח איקרי מועד מהאי קרא דקרא עלי מועד ובפרק קמא דשבועות (ד' י') דשעירי ר"ח ורגלים מכפרים כפרה א' מאשר תקריבו לה' במועדיכם הוקשו כל המועדות זה לזה ור"ח נמי מועד איקרי מקרא דקרא עלי מועד ואי לר"י ב' חורבנות בי' באב היו אצ"ל דתמוז דהאי שתא מלויי מליוה ולא משכחת לה לר"ח דאיקרי מועד ועוד הא אמר רבי יוחנן לעיל דמפני בכיית חנם של ליל תשעה באב הוקבע בכיה לדורות ואם איתא הא בכיה של דורות מן הדין בי' באב הוה לר"י ולא בליל בכייתם אלא ודאי הא דאמר רבי יוחנן קבעתיו בי' מפני כו' אשל א' קאי אבל של ב' רובו בתשעה באב נשרף ומשום הכי בכייתו ותעניתו של דורות אשני בליל בכייתם מיקלעי אפילו לר"י ומכל מקום קבעו עכשיו תענית בתשעה באב מפני השני ולא בעשירי מפני הראשון אע"ג דראוי להתענות נמי על צרות הראשון כדמצינו גבי צום גדליה לא דמי דשאני התם דאפשר אבל הכא כיון דאי אפשר להתענות שני ימים רצופים תשיעי ועשירי מפני הסכנה וצריך אתה לדחות את אחד מהן מוטב ידחה התענית של ראשון מפני השני דחורבן בית שני חמיר לן וכהאי גוונא" מצינו בצום הרביעי של הבקעת העיר שהיה בראשונה בט' בו לפי פשטא דגמרא דילן ובשנייה בי"ז בו ואפילו הכי אנו מתענין בי"ז דחורבן בית שני חמיר לן ואין מתענין בט' כלל שלא להטריח את הציבור יותר מדי להתענות שני ימים בחודש א' כמו שכתב הרמב"ן אע"פ שאינן רצופי' כ"ש בצום החמישי שיש לומר כן ועוד בצום החמישי אפי' תימא דתענית אשל ראשון ושל שני שקולים כיון דקדים יום תשיעי לשל עשירי מקדימין להתענות ביום המוקדם שהוא ט' בו וממילא תענית של עשירי נדחה מאליו מפני הסכנה:


כשחרב הבית בראשונה אותו היום ערב תשעה באב היה הכי גירסת ספרים דידן ונראה לי שהוא טעות סופר דאי אפשר לומר לר"י חרב הבית בח' באב בראשונה ובשניה חדא מכלל דר"ע רבו דאמר בפ"ק דר"ה (דף יח) צום החמישי זה תשעה באב שבו נשרף בית אלהינו ועוד תניא לקמן כל שהוא משום תשעה באב אסור לאכול כו' ואסור לרחוץ ריב"י אמר משום אביו כל שעה שמותר לאכול מותר לרחוץ אלמא לר"י בתשעה באב מתענין מפני חורבן הבית ועוד תניא בסוף פרק ג' דערובין (ד' מא) אמר להו ר"י אי אתם מודים לי בט' באב שחל להיות בשבת שמפסיקין מבעוד יום אלמא מודהר"י דתענית של תשעה באב ואפילו נפרש דהוא בערב תשעה באב ואמר ר"י היינו בערב של תשעה באב דהיינו בליל תשעה באב קאמר שנחרב הבית בלילה וקרא דבעשור לחודש דלעיל תפרש לר"י שהציתו בו האור בליל ט' והיה דולק והולך יום תשיעי ועשירי אפילו הכי אי אפשר לומר כן דהא בפרק ב' דערכין (דף יב) רצה לפשוט מהא דאמר ר"י דלוים אין מעכבין שירה דשמע מינה דנדבת עולת ציבור טעונה שירה דליכא למימר דעולת חובה הוי הא בשבעה עשר בתמוז בטל התמיד ודחי לה ותסברא כו' והשתא אי חרב הבית בלילה איך סלקא דעתך דשיר של קרבן היה הא אמרינן התם מה כפרה ביום אף שירה ביום אלא על כרחך הגירסא אותו היום תשעה באב היה והכי גרסינן שם בערכין:


והלוים היו אומרים שירה בפרק ב' דערכין (דף י"ב) רצה לפשוט מהא דעולת נדבת ציבור טעונה שירה דקאמר התם האי שירה מאי עבידתא אילימא דעולת חובה מי הואי הא בשבעה עשר בתמוז בטל התמיד אלא לאו דעולת נדבה וקאמר ותסברא מאי שנא דעולת חובה דלא הוי ומאי שנא דעולת נדבה דהוי ודחי הא לא קשיא בן בקר אקראי בעלמא הוא דאיתרמי להו פירוש בן בקר שאינו ראוי לתמיד וראוי לעולת נדבה וכן פירש רש"י ומוכרח הוא מדנקט בן בקר דמשמע משום דאינו ראוי לתמיד נקט ליה דאילו איתרמי להו טלה הראוי לתמיד היו מקריבין אותו לתמיד ולא לנדבה מכל מקום קשה לי הא קיימא לן בפרק ט' דפסחים (דף צ"ו) דתמיד טעון ביקור ארבעה ימים קודם לשחיטתו אם כן למה לי למימר בן בקר שאינו ראוי לתמיד איתרמי להו אפילו תימא דטלה דראוי לתמיד הוה אפילו הכי הקריבוהו לנדבה ולא לתמיד כיון דלא נתבקר ארבעה ימים קודם וכי תימא דביקור לא מעכב בדיעבד הילכך אם איתא דאיתרמי להו דבר הראוי לתמיד הוה להו להקריבו לתמיד ולא לנדבה ליתא דהא אמר סוף פרק ג' (דף מ"ב) אמר רב הונא אומר היה רבי יוסי עולת העוף שנמצא בין אגפיים וכסבור חטאת העוף הוא ואכלו פטור ופריך מהא דתניא ר' יוסי אומר השוחט את התמיד שאינו מבוקר כהלכתו חייב חטאת וצריך תמיד אחר ומשני כגון שהביאו מלשכה שאין מבוקרת ופירשו התוספות ואפילו נמצא היום משום דטעון ביקור ארבעה ימים קודם שחיטה שמע מינה דביקור ארבעה ימים קודם לשחיטה מעכב אפי' בדיעבד מדמחייב חטאת וצריך תמיד אחר:


מיהו על פירוש התוספות קשה לי הא אמרינן בפרק קמא דראש השנה קרבנות ציבור הבאים באחד בניסן מצוותן להביא מן החדש ואם הביא מן הישן יצא אלא שחיסר מצוה והא דמצוה להביא מן החדש נפקא ליה התם מקרא דזאת עולת חודש בחדשו חדש והבא קרבן מתרומה חדשה ואפילו הכי אם הביא מן הישן יצא בדיעבד ובעל כרחך האי טעמא משום דלא שנה הכתוב עליו לעכב בדיעבד דבקדשים בעינן שנה עליו הכתוב לעכב כדאמרינן בפרק ג' דמנחות (דף נ'). ועוד קשה לי הא אמרינן בסוף פרק ז' דבבא קמא (דף פ"ב) היו אותן שבחוץ מעלין להם תמידין ומשמע שהיו מעלין להם תמידין בכל יום לצורך אותו יום בלבד אף על פי שלא נתבקר ארבעה ימים קודם שחיטה שמע מינה דאין מעכב דיעבד. ודוחק לומר שלא הקריבו עד לאחר ארבעה ימים מיום ששילשו להם ומה ששילשו להם היום היו מקריבין אחר ארבעה ימי הביקור דפשטא דסוגיא לא משמע הכי וגם דוחק לומר דאותן שמבחוץ כיון דהיו גם כן ישראל היו מבקרין אותן ארבעה ימים קודם והכהנים שבפנים סמכו על עדותן מה שאמרו שביקרו כהלכתן מפשטא דעובדא לא משמע הכי דאם כן הוה ליה להגמרא לפרש הכי להדיא ולא לסתום. ועוד דבירושלמי דפירקין אמרינן דבימי מלכות אנטיוכוס ובימי מלכות הרומיים שהחריבו הבית היו משלשלים להם שתי קופות של זהב והיו מעלין להם שני כבשים והתם מאי איכא למימר ועוד אני תמה על עיקר דברי התוספות דביקור ארבעה ימים מעכב בתמיד הא עיקר ביקור דתמיד נפקא ליה התם בגזרה שוה מפסח מצרים דנאמר בתמיד תשמרו להקריב ונאמר שם והיה לכם למשמרת מה להלן ביקור ארבעה ימים אף בתמיד כן והא ביקור דפסח מצרים גופיה אינו אלא למצוה ואינו מעכב דיעבד כדאמרי' במכילתא פרשה בא (הכי נמי גבי ביקור הא לא שנה עליו הכתוב לעכב מיהו אין זה קושיא כ"כ כיון) (חסר) וישב עליהם את אונם וברעתם יצמיתם וכו'. כתבו התוספות בשם ר"י אף על פי שאין אותו פסוק בשיר של מוצאי שבת אירע להם כך שאמרו אותו פסוק. ובירושלמי מפרש אילייא נקט ונעלם מהם דגמרא ערוכה היא שם בפ"ב דערכין (דף י"א):





פתח עינים

וכתיב ותסגר מרים ז' ימים דה"ל כ"ט בסיון וכו' ותניא בכ"ט בסיון שלח משה מרגלים וכו' כתב רבינו ישעיה הראשון מטראני הזקן בחידושיו וז"ל מכאן מוכח שביום ז' להסגר מרים קודם שנסעו מחצירות שלח משה מרגלים ולמחרת נסעו העם מחצירות ובאו למדבר פארן וכו' ע"ש ולכאורה קשה דהכתיב וישלח אותם משה ממדבר פארן ויש לישב. ובסדר עולם אמרו סוף פ' ח' נסעו מחצרות ובאו למדבר פארן בכ"ח בסיון ובכ"ט בסיון שלח משה מרגלים וכו' ע"ש:


רש"י ד"ה וישב וכו' בפומיהו. עד כאן לשון רש"י ומתיבת כדאמרינן עד סוף הלשון אינו מרש"י אלא הוא גליון וקבעוהו ברש"י בשבוש. לקוטי רבינו בצלאל כ"י:


תוס'. ד"ה וישב וכו' ואומר ר"י אע"ג דאין אותו פסוק וכו'. וקשה דדברי ר"י הם תלמוד ערוך בערכין דף י"ב ומה בא לחדש ר"י וזה שמעתי מקשים כד הוינא טליא:


והיה דולק והולך כל היום כלו שנאמר אוי לנו כי פנה היום כי ינטו צללי ערב. ראיתי לכתוב כאן חידוש שמצאתי במדרש איכה מרז"ל כ"י וז"ל בקיצור אמר הקב"ה לירמיה לך ענתות שכל זמן שירמיה בעיר לא היו אויבים נכנסים לתוכה ולכך שלחו הקב"ה לענתות והלך ומיד שיצא נכנסו שם האויבים והדליקו את העיר ושרפו בית המקדש. וכשחזר ירמיה לבא לירושלים ובא עד חצי הדרך ועלה על הר אחד קרוב לירושלים כשלשה מילין וראה העשן וכו' מיד קרע ירמיה בגדיו ונתן אפר על ראשו ומיהר לבא הולך ובוכה וצועק וכו' ומיהר לבא כי כבר עברו ימים רבים שהיה ירמיה נער ונבוכדנצר וירמיה היו מטיילים יחד ואותו היום לא היה נבוכדנצר מלך כי אם עני ונבזה והיה אומר מי יתן והייתי מולך על כל העולם כלו הייתי בא על ירושלים ושורף בית המקדש והעיר והורג הכל והשאר אני אוליכם בשבי. ראה ירמיה ברוח הקדש שהשעה עומדת לו וכל היוצא מפיו עתיד להיות. שאל ממנו תן לי ירושלים א"ל לא אתן, שוב א"ל תן לי בית המקדש א"ל לא אתן, שוב אמר לו תן לי ע' סנהדרין א"ל לא אתן. שוב א"ל תן לי תנוקות של בית רבן א"ל לא אתן. א"ל מה תתן לי א"ל כל מה שתוכל להציל ולהוציא מן העיר מחצי היום עד הערב. ולכך מיהר לבא לירושלים ולא בא עד הערב ואינו יכול להציל איש וזהו שנאמר אוי לנו כי פנה היום כי ינטו צללי ערב עכ"ל המדרש כ"י והטעם שהיה קרוב דעת לירמיה עם נבוכדנצר וגם שציוה לנבוזראדן עליו מאד הם מפלאות תמים דעים כי ירמיהו היה גלגול שלמה הע"ה ונבוכדנצר זרע בתו כי שלמה הע"ה גייר למלכת שבא ובא אליה וילדה בת ומן הבת נולד נבוכדנצר כמ"ש סדר הדורות דף ל' ע"ד וע"ש דף ל"ד ע"ג וסוף ע"ד:


לא קבעתיו אלא בעשירי וכו' עמ"ש בעניותי בספרי הקטן דברים אחדים דף ק"ח בס"ד:





יד דוד

וכתיב עד חדש ימים כו' שונה הלכות כ"ו ע״ד. רצוף אהבה:


דה״ל עשרים ותרתי בסיון. זרע יצחק:


אלמלא הייתי באותו הדור קבעתיו ב״י בית אברהם כהן קל״ט ע״ג:


רש״י משנכנס אדר ימי נסים הי׳ לישראל פורים ופסח. דקדק בשאלת יעבץ ח״ב סימן פ"ח מאי בעי רש״י בפסח. וכבר קדמו באמרי שפר למהראנ״ח דף צ"ב וע״ש כי הוא דבר נאות ואפשר לומר כי רש״י פירש בערוכין י״א מגלגלין זכות ליום זכאי היינו ימי ניסן שבו נגאלו ובו עתידין לגאל וכאן נמי סמך אהך דמגלגלין כמ״ש התוספות בד״ה רב פפא לכך נקט רש״י פסח דהוא ניסן:


תוס׳ ד״ה דכתיב. זרע יצחק. שאלות יעבץ ח"ב פ״ד:


תוס׳ ד״ה תמוז דהאי שתא. שונה הלכות דף נ"ו רצוף אהבה:


תוס׳ ד״ה וישב אליהם כו' ולא הספיקו לומר השני כוונתם בזה שהרי אמר שהי׳ אומרים וברעתם יצמיתם א״כ יצמיתם הראשון אמרו ומה שלא הספיק הוא יצמיתם השני וזה פשוט אמנם מה שכתבו בשם ר״י דאע״פ שאין אותו פסוק כלל בשיר של יום ראשון אירע כך בוודאי הם דברים תמוהים שכתבו כן משם ר״י והיא גמרא ערוכה בערוכין דף י״א קושיות הגמרא ותרוצם והביאה רש״י בכאן והך לשון דנקטו אלי' נקטה ג״כ הוא לשון הגמרא ואי אפשר שלא ידעו מהגמר׳ וגם לשון רש״י בכאן לא ראו ובוודאי איזה ט״ס יש בתוספות אלו. ועיין בחקרי לב דף ס״ט:

